Dan Najeriya yaci nasara a musabakar karatun Qurani ta duniya da aka yi a Makkah - Daily Nigerian Hausa
Home Bayani Dan Najeriya yaci nasara a musabakar karatun Qurani ta duniya da aka...
Dan Najeriya yaci nasara a musabakar karatun Qurani ta duniya da aka yi a Makkah
Wakilin Najeriya a gasar karatun Qurani a birnin Makkah
Ranar laraba ne aka kammala musabakar karatun Qurani mai girma ta duniya da aka yi a birnin Makkah mai tsarki. Inda mutane daban daban daga sassan kasashen duniya suka halarci gasar.
Faisal Muhammad Auwal daga jihar Zamfara shi ne ya wakilci Najeiya a gasar karatun Quranin a matakin izufi 60 da Tafseer. Faisal ya samu nasarar zamowa na biyu a matakin duniya baki daya.
Sannan kuma, shima wani dan Najeriya mai suna Albashir Goni Usman daga jihar Borno yaci nasarar zuwa mataki na biyu a izufi 60 babu Tafseer. Wadannan sune mutum biyu da suka wakilci Najeriya a wannan gasa da ake yi duk shekara a birnin Makkah.
Najeriya dai na samun halartar shiga wannan gasa da ake gudanarwa a duk shekara a birnin na Makkah mai tsarki. Tuni dai aka raba kyaututtuka ga wadan da suka yi nasara a wannan gasa, wanda babban limamin masallacin Ka’aba Sheikh Abdul-Rahman Sudais ya jagoranci rabawa.
Previous articleNEJA: Gwamna Abubakar Sani Bello ya sallami kwamishinoni 15 daga aiki
Next articleGeorge Weah ya lashe zaben shugabancin kasar Laberiya
Hukumar kula da tashoshin jiragen ruwa ta Najeriya ta tara harajin Naira biliyan 300 a shekarar 2017
Burinmu dawo da siyasar Aƙida a zukatan matasan Najeriya – Aliyu Tukur Gantsa
FADAKARWA: Zuciya na samun nutsuwa da tawakkali idan . . . Sheikh Aliyu Said Gamawa
NAZARI: Rayuwar kare a karofi
BINCIKE: An bankado almundahana a sashen ilimi na kananan hukumin jihar Kano